
                                                 Nr.23/296/2006
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea Legii nr. 10/1995 privind calitatea în construcţii, transmisă cu adresa nr. PLx 978 din 18 decembrie 2006.



În raport de conţinutul său normativ, proiectul de lege face parte din categoria legilor organice, la fel cu legea asupra căreia intervine legislativ.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

                 Nr.23/296/2006
R A P O R T
asupra proiectului de Lege pentru modificarea Legii nr. 10/1995 privind calitatea în construcţii


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru modificarea Legii nr. 10/1995 privind calitatea în construcţii, transmis cu adresa nr. PLx 978 din 18 decembrie 2006, înregistrat la comisie sub nr. 23/296 din 19 decembrie 2006.

                     Senatul a adoptat proiectul de lege, în şedinţa din 13 decembrie 2006.


Comisia juridică, de disciplină şi imunităţi şi Comisia pentru administraţie publică, amenajarea teritoriului şi echilibru ecologic au avizat favorabil proiectul de lege, cu avizele nr. 31/1526 din 29 ianuarie 2007, respectiv nr. 26/1361 din 31 ianuarie 2007.


Consiliul Legislativ a avizat favorabil proiectul de lege, cu avizul nr. 1265 din 18 septembrie 2006.


Proiectul de lege are ca obiect de reglementare modificarea art. 5 din Legea nr. 10/1995 privind calitatea în construcţii, cu modificările ulterioare, intervenţia vizând corelarea prevederilor legii în vigoare cu legislaţia comunitară, precum şi utilizarea unei terminologii unitare în legislaţia specifică domeniului.                    


Membrii Comisiei pentru industrii şi servicii au examinat proiectul de lege în şedinţele din 14 şi 21 februarie şi 28 martie 2007, la ultima şedinţă fiind prezenţi 21 deputaţi din totalul de 23 de membri  ai comisiei.



La lucrările comisiei au participat, din partea Ministerului Transporturilor, Construcţiilor şi Turismului: domnul Cristian Stamatiade – director general şi domnul Gheorghe Pătraşcu – director general şi din partea Inspectoratului de Stat – d-na Dorina Nicolina Isopescu – inspector general de stat şi dl. Constantin Epuran – inspector principal .



În urma dezbaterilor, membrii comisiei au hotărât, în unanimitate, să propună plenului Camerei Deputaţilor, spre dezbatere şi adoptare, proiectul de Lege pentru modificarea Legii nr. 10/1995 privind calitatea în construcţii, în forma adoptată de Senat.



În raport de conţinutul său normativ, proiectul de lege face parte din categoria legilor organice, la fel cu legea asupra căreia intervine legislativ.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
                        PREŞEDINTE,                                         SECRETAR,
                          Iulian Iancu                                           Aurelia Vasile
Consilier parlamentar,
Silvia Vlăsceanu

